Tervetuloa tähän TV7:n haastatteluun. Nimeni on Mika Jantunen, -
ja meillä on erityisvieras Virosta ja alun perin Valko-Venäjältä, -
pastori Sergey Shydlovskyi. Sanoinkin nimen oikein?
Kyllä. - Tervetuloa Suomeen.
Kiitos paljon, pastori Mika. Tämä on minulle ilo ja kunnia.
Toukokuun 27. päivänä Tallinnan laululavalla -
järjestetään iso tapahtuma. Mitä tuolloin tapahtuu?
Rukoilemme Ukrainan ja kansakuntien puolesta.
Rukoilemme rauhaa ja sodan loppumista -
ja myös voittoa Ukrainalle taistelussa heidän maansa ja kotiensa puolesta.
Rukoilemme myös heräämistä ja herätystä, -
koska se, mitä fyysisessä maailmassa tapahtuu, -
saa pääosin alkunsa hengen maailmasta.
Emme siis taistele lihaa ja verta vastaan, -
vaan vastustamme rukouksessa demonien hyökkäyksiä ja saatanaa.
Lisäksi pyydämme Jumalalta armoa ja anteeksiantoa -
ja tietysti myös Hänen laupeuttaan Ukrainaa ja omia maitamme kohtaan.
Tapahtuman nimi on Prayer for Ukraine (Rukous Ukrainan puolesta), -
ja odotatte sinne kymmeniä tuhansia ihmisiä.
Miten tämä tapahtuma syntyi? Mistä keksit sen?
Ensinnäkin meille Viroon ja Tallinnan lähellä sijaitsevaan Aserin kaupunkiin -
on tullut pakolaisia Ukrainasta koko viime vuoden ajan.
Heitä on tullut lähes sata henkeä, pääosin äitejä ja lapsia.
Tilanne kosketti minua, -
koska asuin Ukrainassa 12 vuotta ja minulla on siellä paljon ystäviä.
Lapseni kävivät koulunsa loppuun Ukrainassa.
Minä itse, perheeni ja tiimini olimme aivan uupuneita -
autettuamme noita ihmisiä.
Palautuakseni siitä tein henkilökohtaisen rukousretriitin.
Sen aikana Jumala tuli luokseni ja sanoi minulle, -
että minun piti vuokrata Laululava, kuten Hän sanoi minulle vuonna 2018.
Siitä on nyt jo kohta viisi vuotta, kun Hän sanoi minulle ensi kerran -
pyytävänsä minua jonain päivänä tekemään sen.
Kun tulin Viroon, kerroin paikallisille johtajille, -
että tekisin sen joskus. Hän siis ilmestyi, ja otin uskonaskeleen.
Vastasin Herralle, ettei minulla ole voimaa, rahaa eikä tiimiä.
Hän sanoi: "Minulla on kaikki. Tee se vain."
Niinpä otin uskonaskeleen ja vuokrasin Laululavan.
Sitä kautta voimme tukea ihmisiä, joilla on kiireellisiä tarpeita.
Minulle kyse oli vain kuuliaisuudesta Pyhälle Hengelle.
Olet nyt Suomessa kutsumassa suomalaisia tapahtumaan.
Kerro vähän tilanteesta Virossa.
Ovatko paikalliset seurakunnat lähdössä mukaan?
Mitä muita tukijoita tällä todella suurella tapahtumalla on?
Tietysti on sekä tukijoita että niitä, jotka eivät ole samaa mieltä tästä.
Jotkut eivät kannata tapahtumaa poliittisista syistä.
He sanovat rukoilevansa Viron, eivät Ukrainan puolesta, -
eikä se siis ole heidän ongelmansa. Toiset sanovat, etteivät tunne minua.
Yleisin syy on, etteivät ihmiset tunne minua henkilökohtaisesti.
Toki olen saanut myös paljon tukea metodistikirkolta -
ja Viron evankeliselta allianssilta -
sekä monilta paikallisseurakunnilta niin Tallinnasta kuin muualta.
Lisäksi olen saanut valtavasti tukea -
yhteiskunnan ja valtion taholta, -
Tallinnan pormestarilta ja Narvan linnalta.
Vuokrasin nimittäin tapahtumaa varten Tallinnan laululavan lisäksi -
myös Narvan linnan, joka sijaitsee aivan Venäjän rajalla.
Kuten varmasti tiedät, se on kaunis paikka. Joki kahden maan välissä, -
ja molemmilla rannoilla, sekä Venäjän että Viron puolella on linnat.
Sieltä sanottiin, ettei linnaa yleensä vuokrata uskonnollisiin tilaisuuksiin, -
mutta rukous Ukrainan puolesta on eri asia, joten tervetuloa.
Kaksi päivää ennen 27. päivän tapahtumaa on Leadership Summit -
eli johtajuustapahtuma eri maiden pastoreille ja johtajille, -
liikemiehille ja humanitaarisen työn tekijöille.
Sinne on tulossa 300 johtajaa 30 eri maasta.
Vietämme ehtoollista yhdessä Narvassa tuossa linnassa.
Uskon, että yksi hengellisesti tärkeistä hetkistä tapahtuu siellä, -
aivan Venäjän rajalla.
Eli 25.5. on johtajuustapahtuma Tallinnassa, -
26.5. menette Narvaan ja 27.5. on suuri päivä, -
jolloin tapahtuma Laululavalla järjestetään klo 14―20? - Juuri niin.
Kerro vähän vieraista ja siitä, miksi he tulevat ja mistä.
Ylistysbändit, puhujat ja rukoilijat.
Ensinnäkin kaikki tiedot löytyvät nettisivuiltamme -
osoitteesta godseekers.org. Kaikki on siellä, -
mutta toki voin kertoa, kuka on pääpuhujamme.
Hän on Michael Miller, Upperroom -seurakunnan pastori Dallasista.
Tuo seurakunta on tullut kuuluisaksi ylistysmusiikistaan.
Sillä on yli puoli miljoonaa seuraajaa YouTubessa.
Pastori Miller siis tulee ylistysryhmänsä kanssa.
He vetävät ison osan tapahtumasta.
Seurakunnan ja ylistysryhmän nimi Upperroom (Yläsali) -
on loistava, koska 27.5. on helluntaipäivä, -
ja helluntain tapahtumat alkoivat yläsalista Ap. t. luvun 1 mukaan.
Uskon, että Jumala käyttää heitä siellä.
Lisäksi meillä on ylistysryhmiä Fidzin saarelta ja Etiopiasta -
sekä perinteisiä vaatteita käyttävä ryhmä Kazakstanista.
Ukrainasta mukana on -
Ukrainan messiaanisjuutalainen seurakunta.
Se on maailman suurin messiaaninen seurakunta. Sillä on yli 2 000 jäsentä.
He edustavat sekä Israelia että Ukrainaa.
Lisäksi mukana on eräs kuuluisa esiintyjä Virosta, -
Ruslan Trochynskyi, joka tuli kuuluisaksi Viron television kautta -
ukrainalaisena laulajana, joten uskon, että ukrainalaisille -
ja erityisesti Ukrainan pakolaisille hänen osallistumisensa on tärkeää.
Yksi tärkeimmistä tavoitteista onkin -
osoittaa rakkautta ja tukea ukrainalaisille pakolaisille.
Mukana on myös -
Jerusalemin kansainvälisen kristillisen suurlähetystön johtaja.
Koko tapahtuma sai alkunsa Jerusalemissa, -
heidän konferenssissaan, joka pidettiin lokakuussa.
He kutsuivat minut ja yhden päätukijamme Lou Englen lavalle -
ja siunasivat meitä.
Rukoilemassa oli ihmisiä 70 eri maasta.
Yksi päätukijoistamme on International House of Prayer Kansas Citystä.
Kumppaneihimme kuuluu myös Viron evankelinen allianssi, kuten sanoin.
Puhumassa ovat myös Indrek Luide -
ja Arthur Pold. Tunnet hänet hyvin.
Siellä on Robert Tserenkov, metodistikirkon superintendentti.
Hänkin on sinulle erittäin tuttu.
Lisäksi puhumassa on Charisma- lehdestä tuttu Sue Detweiler.
Hänellä on mahtava podcast Charisma Newsissä.
Lisäksi paljon muita. Ja tietysti ukrainalaiset piispat -
rabbi Boris, Henry Madava ja Andrey Tishchenko.
He edustavat Ukrainan suurimpia seurakuntia ja tulevat rukoilemaan.
Tapahtuma pidetään Laululavalla, joka on kuuluisa historiallinen paikka.
Kun Viro oli kommunismin ja Neuvostoliiton vallan alla, -
ihmiset alkoivat laulaa tuolla aukiolla ja uskoakseni monissa paikoissa.
Vuosina 1987―91 tuo paikka oli vallankumouksen kehto.
Onko sydämessäsi samanlainen näky, -
että saisimme nähdä vallankumouksen ja herätyksen -
Virossa, Skandinaviassa, Baltian maissa ja Euroopassa?
Kyllä, ehdottomasti. Tunnen sen ja odotan sitä.
Uskon, että jotain tapahtuu.
Mainitsin puhujien nimiä, -
mutta uskon, että on tulossa jotain, -
jossa on kyse suuremmista asioista kuin minun tai jonkun muun nimestä.
Uskon, että tämä on koko kansakunnan tai kansakuntien liike.
Uskon, että siitä tulee jotain, joka ei ole meidän hallinnassamme.
Odotan sitä. Laulava vallankumouskaan -
ei ollut peräisin ihmisistä, vaan se syntyi luonnostaan.
Se oli luonnonmukainen. - Juuri niin, kiitos.
Uskon, että nyt tapahtuu samoin. Tilanne on niin kriittinen, -
että tarvitsemme rukousta, ja asiat syntyvät itsestään.
Tiedän, että todella monet ovat iloisia tästä tapahtumasta -
ja odottavat sitä. Ukrainasta tulee paljon ihmisiä.
He ovat olleet meihin yhteydessä ja ovat tulossa.
Pastori Sergey, jakaisitko todistuksesi? Olet kirjoittanut kirjan, -
joka on kuuluisa slaavilaisessa maailmassa ja miksei muuallakin.
Se on nimeltään Penuel. Sinulla on todistus.
Jotain tapahtui, ja elämäsi muuttui. Kertoisitko siitä?
Otin Jeesuksen elämääni vuonna 1994 Valko-Venäjällä, -
mutta tarinani alkoi varsinaisesti vuonna 1999.
Olin tuolloin hengellisesti tyhjä ja pyysin Jumalalta virvoitusta.
Kun rukoilin sitä, eräänä päivänä, 9.8.1999, -
kävelin vain ulkona ja puhuin Jumalalle tilastani.
Hän sanoi minulle: "Etsi kasvojani."
Tästä tulee liikkeemme nimi God Seekers eli Jumalan etsijät.
Hän sanoi: "Etsi kasvojani." Sillä hetkellä sisälläni tapahtui jotain.
On eri asia, jos joku sanoo sinulle, että Jumala rakastaa sinua -
kuin jos Jumala sanoo itse sinulle: "Minä rakastan sinua."
Se on aivan toinen tarina.
Kun Hän itse sanoi sydämeeni: "Etsi kasvojani", elämäni muuttui.
Minä ja vaimoni aloimme viettää joka päivä aikaa Jumalan kanssa.
Meillä on upea todistus siitä, miten perheemme muuttui, -
samoin suhteeni vaimooni ja lapsiini. Ihmiset ympärillä näkivät sen -
ja alkoivat kutsua minua puhumaan kokemuksestani rukouksesta.
Aloitin kotiryhmistä ja kylien pienistä seurakunnista.
Kaikkialla ihmiset saivat rohkaisua -
ja kutsuivat minua yhä suurempiin ja suurempiin seurakuntiin.
Muutaman vuoden aikana saarnasin lähes kaikissa -
venäjänkielisen maailman isoimmissa seurakunnissa.
Tein myös paljon tv-ohjelmia -
TBN Russia - ja CNL-kanaville sekä satelliittitelevisiokanaville.
Se oli kuin hyökyaalto, eikä se lähtenyt minusta.
En mainostanut itseäni, vaan se tapahtui itsestään.
Ihmisillä vain oli kova nälkä Jumalan puoleen, -
ja he vain lähettivät opetustani ja kirjaani eteenpäin kaikkialle.
Varmasti jokaisessa maailman venäjänkielisessä seurakunnassa -
Australiaa, USA:ta ja Koreaa myöten oli ainakin yksi ihminen, -
joka oli lukenut kirjani tai kuullut todistukseni -
esimerkiksi television tai netin kautta.
Palvelutyösi siis kukoisti.
Pidit isoja konferensseja, ja sinua kutsuttiin puhumaan kaikkialle.
Olit urasi huipulla ja menestyit kaikessa, mitä teit, -
mutta sitten tapahtui jotain. Kohtasit Jumalan uudestaan, -
ja se, mitä Hän sinulle sanoi, muutti koko elämäsi.
Ehdottomasti. Kun olin urani huipulla, Jumala tuli luokseni.
Olin myös vuokrannut Ukrainan keskusaukion Maidanin.
En tiedä, miksi Jumala käski tehdä sen vuonna 2010.
Kutsuin ukrainalaisia seurakuntia sinne rukoilemaan Ukrainan puolesta.
Paikalla oli noin 30 000 ihmistä, -
ja maallinen tv-kanava lähetti tapahtuman suorana.
Se oli menestykseni ja suosioni huippuhetki, -
mutta Jumala kutsui minut rukoilemaan sitä edeltävänä yönä.
Hän käski minun lopettaa julkisen palvelutyöni -
tv-työni, matkani ja isot tapahtumani -
ja vain viettämään aikaa Hänen kanssaan. Ajattelin, että pitäisin -
muutaman viikon tai ehkä kuukauden, tauon, mutta tauko kesti viisi vuotta.
Se oli todella vaikeaa, mutta nyt ajattelen, -
että minulle tärkein todistukseni ei ole menestys palvelutyössä, -
vaan se, että annoin tuon menestyksen Herralle.
Annoin sen Hänelle ja olin vain Hänen kanssaan.
Miksi luulet, että Herra siirsi sinut syrjään?
Paristakin syystä. Ensinnäkin olin ylpeä.
Ymmärsin myöhemmin, että sydämessäni oli paljon ylpeyttä.
Hän pelasti minut omalta ylpeydeltäni -
ja käänsi katseeni Häneen.
Jos menestyy palvelutyössä, elämän keskipiste voi siirtyä -
Herrasta Jumala-suhteen hedelmiin.
Hän siis palautti katseeni Häneen -
ja auttoi minua ymmärtämään, mitä todellinen menestys on.
Se ei ole sitä, että ihmiset sanovat aina positiivisia asioita minusta.
Todellinen menestys on sitä, että olen Jumalan kanssa, -
kuulen Hänen ääntään ja olen kuuliainen Hänelle.
Kuuliaisuus Hänelle on suurin menestys.
Sillä ei ole väliä, missä se tapahtuu, -
oletko kuuluisa vai et ja asutko isossa vai pienessä kylässä -
niin kuin minä nyt. Millään tällaisella ei ole mitään väliä, -
kunhan tiedän sydämessäni, että se on Herran minulle tarkoittama paikka.
Kun tapahtuu jotain tuollaista ja kokee olevansa sivussa, -
ihmiset eivät enää kutsu tilaisuuksiin, se voi tuntua pahalta.
Saattaa tulla kateuden tunteita, koska toinen näyttää menestyvän paremmin.
Mitä sanot ihmisille, jotka kokevat näin?
En ole täydellinen. Olin kateellinen nähdessäni, -
kun jotkut ystäväni pitivät isoja konferensseja.
Minusta tuntui, että minunkin olisi pitänyt tehdä sitä, -
mutta juuri siksi sanoin, -
että suurin menestykseni ei ollut sitä, että olin kuuluisa, -
vaan se, että lopetin sen kaiken -
ja voitin nuo taistelut sielussani, tunteideni ja ajatusteni tasolla.
Se on elämäni tärkein voitto.
Kuolin itselleni ja omistin kaiken Jeesukselle, -
koska tiesin, että Hän oli se, joka antoi minulle sen kaiken.
Niinpä Hän voisi antaa sen kaiken minulle takaisin yhdessä päivässä.
Kun Hän pysäytti minut, sanoin, että Hän tappoi palvelutyöni.
Hän vastasi: "Aivan. Tapan sinun palvelutyösi, -
koska haluan antaa sinulle minun palvelutyöni."
Sanoit, että annoit kaiken Jeesukselle. Jakeessa Matt. 6:33 sanotaan -
"etsikää ensin Jumalan valtakuntaa". Kerro käytännön tapoja -
etsiä Jumalan valtakuntaa. Miten teet sen omassa elämässäsi?
Osa näistä käytännön asioista on ulkoisia, -
osa tapahtuu sisimmässämme, sydämessämme ja mielessämme.
Ulkoisesti se näkyy niin, että meidän pitää viettää enemmän aikaa -
Jeesuksen kanssa, jos vain voimme. Me kaikki olemme kiireisiä ihmisiä -
riippumatta siitä, millaisia velvollisuuksia meillä on.
Meidän täytyy nöyrtyä ja pysähtyä viettämään aikaa Jumalan kanssa.
Aina sen ei tarvitse olla pitkä aika, -
mutta sen pitää olla laatuaikaa Jeesuksen kanssa.
Lisäksi meidän pitää tietysti kääntää katseemme pois tarpeistamme -
ja jopa palvelutyömme näystä Häneen, Hänen persoonaansa, -
koska Hän on mustasukkainen meistä ja jopa palvelutyöstämme, -
sillä Hän rakastaa meitä ja haluaa meidät itsemme.
Meidän pitää siis keskittyä Häneen, ei Hänen siunauksiinsa.
Kyse on motivaatiostamme ja sydämemme halusta.
Jos laitamme Hänen persoonansa etusijalle sydämessämme, -
etsimme Hänen kasvojaan ja sanomme Hänelle, -
ettemme halua muuta kuin Hänet, Hän antaa meille kaiken muunkin.
Toukokuun 27. päivänä Laululava tulee olemaan täynnä ihmisiä.
Mitä he tulevat sinne tekemään? Mitä tuona päivänä tapahtuu?
Me laulamme. Ehkä 70 prosenttia tapahtumasta on laulamista.
Ylistämme Jumalaa, ja se näkyy myös Viron kansallisella tv-kanavalla, -
koska kaikki pitävät gospel-tyylisestä musiikista.
Siellä on gospel-musiikkia. Ylistämme Jumalaa ja laulamme Hänelle.
Lisäksi rukoilemme Ukrainan ja Viron puolesta.
Rukoilemme myös Suomen ja Israelin puolesta, koska ystäväni Mike Bickle -
järjestää samaan aikaan rukoustapahtuman Israelin puolesta.
Toinen ystäväni Werner Nachtigal järjestää evankeliointipäivän, -
joten rohkaisemme myös kaikkia kertomaan hyvää sanomaa.
Tapahtumamme toimii muiden samana päivänä järjestettävien -
kansainvälisten tapahtuminen kumppanina.
Niitä ovat kansainvälinen GO-päivä -
ja kansainvälinen helluntaijuhla Jerusalemissa.
Lisäksi on International House of Prayerin Jesaja 62 -juhla.
Olemme mukana siinä, ja he rukoilevat kanssamme Ukrainan puolesta.
Heillä on sata miljoonaa kristittyä rukoilemassa Israelin puolesta, -
ja he pyysivät meitäkin rukoilemaan Israelin puolesta heidän kanssaan.
He lupasivat vuorostaan rukoilla Ukrainan puolesta kanssamme.
Minulle tämä sopi hyvin, joten sovimme tällaisesta yhteistyöstä.
Ja tapahtumaan ei ole pääsymaksua. - Ei minkäänlaista.
Mutta johtajuustapahtumaan pitää ilmoittautua. Samalla voi lahjoittaa.
Rohkaiset siis kaikkia johtajuusasemassa olevia -
tai johtajiksi haluavia tulemaan. - Ehdottomasti.
Nettisivuillamme godseekers.org on kaikki tarvittava tieto, -
ja siellä voi ilmoittautua ilmaiseksi Laululavan tapahtumaan -
sekä johtajuustapahtumaan.
Uskon, että johtajien rukous on tärkeä asia ja avain muutokseen, -
vaikka siellä olisi mukana johtajia vain 30 maasta.
He ovat kuin 300 Gideonia ja voivat muuttaa kaiken.
Nyt sinulla on puoli minuuttia aikaa rukoilla katsojien puolesta.
Jeesus, pyydän, että kohtaat kaikkia, jotka tarvitsevat jotain.
Tunnet kaikki tilanteet. Ole kaikkien ihmisten tukena.
Pyydän ihmeitä, koska kaikki on mahdollista.
Pyydän, että olet kaikkien tukena.
Vahvista heidän henkilökohtaista suhdettaan Sinuun, rakas Jeesus.
Virvoita se.
Anna jokaisen kuulla sydämessään kutsusi -
viettää aikaa Sinun kanssasi kahden kesken, kasvotusten.
Jeesuksen nimessä, aamen.
Toukokuun 27. päivänä tänä vuonna -
Tallinnan laululava tulee olemaan täynnä ihmisiä eri maista -
laulamassa, rukoilemassa Ukrainan puolesta, ylistämässä Herraa -
ja rukoilemassa herätystä. Toivomme, että matkustatte sinne laivalla, -
osallistutte tapahtumaan ja olette sille siunaukseksi.
Kiitos vierailusta, pastori Sergey. Kaikkea hyvää tuleviin viikkoihisi -
ja perheellesi. Jumalan siunausta. - Kiitos. Oli kunnia olla mukana.
1141 TUHOTTUA KAUPUNKIA
YLI 100 000 UKRAINALAISTA KUOLONUHRIA
RUKOUS JA LAULU MUUTTAVAT HISTORIAA
TALLINNAN LAULULAVALLA 27. TOUKOKUUTA 2023
JOS EI NYT, NIIN KOSKA SITTEN? TULE!
Rukous Ukrainan puolesta 2023 ― Laulava herätys
Suomennos: Anni Lähteenmäki